# Az Európai Unió C 226I/2021

| | ISSN 1977-0979 |
| --- | --- |
| Az Európai Unió
  Hivatalos Lapja | C 226I |
| | |
| Magyar nyelvű kiadás | Tájékoztatások és közlemények | 64. évfolyam2021. június 14. |

ISSN 1977-0979

Az Európai Unió

Hivatalos Lapja

C 226I

Magyar nyelvű kiadás

Tájékoztatások és közlemények

64. évfolyam2021. június 14.

---

| Tartalom | Oldal |
| --- | --- |
| | II   Közlemények |
| | AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ KÖZLEMÉNYEK |
| | Tanács |
| 2021/C 226 I/01 | Az Európai Parlament állásfoglalása a külső finanszírozási eszközök keretében nyújtott támogatás felfüggesztéséről | 1 |
| 2021/C 226 I/02 | Az Európai Parlament nyilatkozata a 2010/427/EU tanácsi határozatról és a stratégiai koordinációról | 2 |
| 2021/C 226 I/03 | A Tanács nyilatkozata a Szomszédsági, Fejlesztési és Nemzetközi Együttműködési Eszköz (Globális Európa) irányításáról | 3 |
| 2021/C 226 I/04 | A Bizottság nyilatkozata a Szomszédsági, Fejlesztési és Nemzetközi Együttműködési Eszköz – Globális Európáról az Európai Parlamenttel folytatandó geopolitikai párbeszédről | 4 |
| 2021/C 226 I/05 | A Bizottság nyilatkozata az (50) és (51) preambulumbekezdésről és a 8. cikk (10) bekezdéséről: | 5 |

Tartalom

Oldal

II   Közlemények

AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ KÖZLEMÉNYEK

Tanács

2021/C 226 I/01

Az Európai Parlament állásfoglalása a külső finanszírozási eszközök keretében nyújtott támogatás felfüggesztéséről

1

2021/C 226 I/02

Az Európai Parlament nyilatkozata a 2010/427/EU tanácsi határozatról és a stratégiai koordinációról

2

2021/C 226 I/03

A Tanács nyilatkozata a Szomszédsági, Fejlesztési és Nemzetközi Együttműködési Eszköz (Globális Európa) irányításáról

3

2021/C 226 I/04

A Bizottság nyilatkozata a Szomszédsági, Fejlesztési és Nemzetközi Együttműködési Eszköz – Globális Európáról az Európai Parlamenttel folytatandó geopolitikai párbeszédről

4

2021/C 226 I/05

A Bizottság nyilatkozata az (50) és (51) preambulumbekezdésről és a 8. cikk (10) bekezdéséről:

5

---

| HU | |
| --- | --- |

HU

---

II Közlemények

AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ KÖZLEMÉNYEK

Tanács

| 2021.6.14. | HU | Az Európai Unió Hivatalos Lapja | CI 226/1 |
| --- | --- | --- | --- |

2021.6.14.

HU

Az Európai Unió Hivatalos Lapja

CI 226/1

---

Az Európai Parlament állásfoglalása a külső finanszírozási eszközök keretében nyújtott támogatás felfüggesztéséről

(2021/C 226 I/01)

Az Európai Parlament megjegyzi, hogy a Szomszédsági, Fejlesztési és Nemzetközi Együttműködési Eszköz – Globális Európa létrehozásáról szóló (EU) 2021/947 rendelet általános hivatkozást tartalmaz a támogatás felfüggesztésének lehetőségére anélkül, hogy meghatározná egy ilyen határozat konkrét alapját. A támogatás felfüggesztését akkor kell végrehajtani, ha valamely partnerország tartósan megsérti a demokrácia, a jogállamiság vagy a jó kormányzás elveit, az emberi jogok és alapvető szabadságok tiszteletben tartását vagy a nemzetközileg elismert nukleáris biztonsági normákat.

Mindazonáltal az Európai Parlament megjegyzi, hogy az együttműködés más földrajzi területeitől eltérően a szomszédsági térségre vonatkozó egyedi rendelkezések – különösen a 20. cikk (2) bekezdése – fokozott támogatást biztosítanak a civil társadalom, a konfliktusmegelőzés és a békeépítés, az emberek közötti kapcsolatok számára, beleértve a helyi hatóságok közötti együttműködést, az emberi jogok javításának támogatását vagy a válsággal kapcsolatos támogatási intézkedéseket a demokrácia, az emberi jogok vagy a jogállamiság súlyos vagy tartós romlása vagy a konfliktus fokozott kockázata esetén. Az Európai Parlament úgy véli, hogy a fent említett területeknek ilyen fokozott támogatást kell nyújtani, ha ez a romlás a szomszédsági térségen kívüli országokban is bekövetkezik, és emlékeztet arra, hogy különösen a 4. cikk (5) bekezdése úgy rendelkezik, hogy a tematikus programokon keresztül végrehajtott intézkedések akkor is végrehajthatók, ha a földrajzi programot felfüggesztették.

Az Európai Parlament megítélése szerint az ezen eszközök keretében nyújtott támogatások felfüggesztése módosítaná a rendes jogalkotási eljárás keretében elfogadott átfogó finanszírozási rendszert. Az Európai Parlament mint társjogalkotó és a költségvetési hatóság egyik ága, ezért jogosult arra, hogy amennyiben ilyen döntés meghozatala szükséges, e tekintetben maradéktalanul gyakorolja előjogait.

---

| 2021.6.14. | HU | Az Európai Unió Hivatalos Lapja | CI 226/2 |
| --- | --- | --- | --- |

2021.6.14.

HU

Az Európai Unió Hivatalos Lapja

CI 226/2

---

Az Európai Parlament nyilatkozata a 2010/427/EU tanácsi határozatról és a stratégiai koordinációról

(2021/C 226 I/02)

Az Európai Parlament megjegyzi, hogy a 2010/427/EU tanácsi határozat 9. cikkében az Unió külső fellépési eszközeire tett hivatkozások elavultak, és ezért úgy véli, hogy a jogi egyértelműség érdekében ezt a cikket az Európai Unióról szóló szerződés 27. cikkének (3) bekezdésében meghatározott eljárásnak megfelelően naprakésszé kell tenni annak érdekében, hogy figyelembe lehessen venni a 2021–2027 közötti időszakra vonatkozó többéves pénzügyi keret időszakában alkalmazandó uniós külső támogatási eszközöket, nevezetesen a Szomszédsági, Fejlesztési és Nemzetközi Együttműködési Eszköz – Globális Európa eszközt, az Előcsatlakozási Támogatási Eszközt, a Nemzetközi Nukleáris Együttműködési Eszközt és a tengerentúli társulási határozatot, Grönlandot is beleértve.

Az Európai Parlament felszólítja a Bizottságot és az Európai Külügyi Szolgálatot (EKSZ), hogy hozzanak létre a Bizottság valamennyi érintett szervezeti egységéből és az EKSZ-ből álló stratégiai koordinációs struktúrát a koherencia, a szinergia, az átláthatóság és az elszámoltathatóság biztosítása érdekében, a Szomszédsági, Fejlesztési és Nemzetközi Együttműködési Eszköz – Globális Európa létrehozásáról szóló (EU) 2021/947 rendelet 5. cikkével összhangban.

---

| 2021.6.14. | HU | Az Európai Unió Hivatalos Lapja | CI 226/3 |
| --- | --- | --- | --- |

2021.6.14.

HU

Az Európai Unió Hivatalos Lapja

CI 226/3

---

A Tanács nyilatkozata a Szomszédsági, Fejlesztési és Nemzetközi Együttműködési Eszköz (Globális Európa) irányításáról

(2021/C 226 I/03)

Az EUSZ 16. cikke (1) bekezdésének megfelelően a Tanács politikameghatározási és koordinatív feladatokat lát el. A Tanács emellett hozzájárul a Szomszédsági, Fejlesztési és Nemzetközi Együttműködési Eszköz (NDICI) (Globális Európa) létrehozásáról szóló, 2021. június 9-i (EU) 2021/947 európai parlamenti és tanácsi rendelet végrehajtására vonatkozó átfogó szakpolitikai kerethez, a rendelet 7. cikkében említettek szerint. Az NDICI (Globális Európa) 10 korábbi eszközt integrál egyetlen széles körű és átfogó eszközben. Ez fokozott stratégiai útmutatást igényel a Tanács részéről az eszköz fő szakpolitikai célkitűzéseinek és prioritásainak tekintetében, ideértve annak

biztosítását, hogy javuljon az eszköz összhangja, következetessége és komplementaritása az egyéb – az Unió értékeinek és érdekeinek érvényesítésére irányuló – releváns uniós eszközökkel és szakpolitikákkal. A Tanács – tiszteletben tartva a hatáskörök és szerepek uniós intézmények közötti megosztását, valamint annak érdekében, hogy körültekintő stratégiai útmutatást biztosíthasson – rendszeres véleménycserét kíván folytatni, valamint nyomon kívánja követni a programozásra vonatkozó átfogó stratégiai döntéseket, ideértve az eszköz földrajzi és tematikus pillérei szerinti finanszírozás allokálását, továbbá a gyorsreagálási pillér felhasználását és az újonnan felmerülő kihívások és prioritások számára képzett tartalék mozgósítását.

Ezeknek a véleménycseréknek érinteniük kell annak nyomon követését, hogy a kiadási célok tükrében optimális-e az erőforrások felhasználása, az eszköz keretében biztosított uniós külső támogatás felfüggesztését, valamint a földrajzi és tematikus értékelések eredményeit is.

A véleménycseréknek ezenkívül ki kell terjedniük arra, hogy miként kerül felhasználásra az uniós finanszírozás annak érdekében, hogy megvalósuljanak az eszközben meghatározott célkitűzések, többek között a szegénység csökkentése és hosszú távon annak felszámolása, a fenntartható fejlődés és az éghajlatváltozás elleni küzdelem, a demokráciának, a jogállamiságnak és az emberi jogok tiszteletben tartásának a megszilárdítása, támogatása és előmozdítása, valamint a rugalmas finanszírozási mechanizmus alkalmazása a migráció kezelésében; továbbá arra, hogy a szükséges multiplikátorhatás alkalmazása miként vezethet a finanszírozás módosításához.

Felkérjük a Bizottságot, hogy nyújtson megfelelő tájékoztatást a Tanáccsal folytatandó véleménycserék elősegítéséhez, valamint hogy teljes mértékben vegye figyelembe a Tanács álláspontját.

Míg a Tanács stratégiai iránymutatást nyújt és átfogó koordinációt biztosít, a tagállamoknak az „NDICI – Globális Európa” rendelet által létrehozott bizottságban részt vevő képviselői a 182/2011/EU rendelettel összhangban fogják ellátni feladatukat. Helyénvaló, hogy a bizottság különböző, a beavatkozás meghatározott területeiért – például a földrajzi és a tematikus programokért, valamint a gyorsreagálási tevékenységekért – felelős formációkban ülésezzen, lehetővé téve ezáltal azt, hogy a tagállamok a megfelelő szakértőket mozgósíthassák. A tagállamok képviselőinek tanácsos rendszeres véleménycseréket tartaniuk a Bizottsággal az NDICI – Globális Európa többéves programozását illetően, különös tekintettel a földrajzi és a tematikus pillérekre, valamint a többéves indikatív programok félidős értékelésére és ad hoc felülvizsgálatára. A tagállamok képviselői kérhetik az eszköz végrehajtásához kapcsolódó kérdések vizsgálatát. A Tanács felkéri a Bizottságot, hogy a bizottság eljárási szabályzatára irányuló javaslatát úgy fogalmazza meg, hogy az tükrözze a fentieket.

---

| 2021.6.14. | HU | Az Európai Unió Hivatalos Lapja | CI 226/4 |
| --- | --- | --- | --- |

2021.6.14.

HU

Az Európai Unió Hivatalos Lapja

CI 226/4

---

A Bizottság nyilatkozata a Szomszédsági, Fejlesztési és Nemzetközi Együttműködési Eszköz – Globális Európáról az Európai Parlamenttel folytatandó geopolitikai párbeszédről

(2021/C 226 I/04)

Az Európai Bizottság – szem előtt tartva az Európai Parlamentnek az Európai Unióról szóló szerződés 14. cikkében meghatározott politikai ellenőrzési feladatait – vállalja, hogy magas szintű geopolitikai párbeszédet folytat a két intézmény között a Szomszédsági, Fejlesztési és Nemzetközi Együttműködési Eszköz (NDICI) – Globális Európa létrehozásáról szóló (EU) 2021/947 európai parlamenti és tanácsi rendelet végrehajtásáról. E párbeszédnek lehetővé kell tennie az eszmecserét az Európai Parlamenttel, amelynek az NDICI végrehajtására vonatkozó álláspontjait teljes mértékben figyelembe fogjuk venni.

A geopolitikai párbeszéd keretében megvitatjuk majd az NDICI végrehajtására, így a programozási dokumentumok elfogadása előtt a programozásra vonatkozó általános iránymutatásokat, valamint olyan konkrét témákat, mint például az újonnan felmerülő kihívások és prioritások számára képzett tartalék felhasználása, vagy multiplikátorhatás alkalmazása a migrációra szánt források elosztásának lehetséges megváltoztatása érdekében, illetve egy adott partnerországnak nyújtott támogatás felfüggesztése, ha az tartósan nem tartja tiszteletben a demokrácia, a jogállamiság és a jó kormányzás elveit, valamint az emberi jogokat és az alapvető szabadságokat.

A geopolitikai párbeszéd a következő elemekből épül fel:

| i. | Magas szintű párbeszéd a főképviselő/alelnök, továbbá a nemzetközi partnerségekért, valamint a szomszédságpolitikáért és a bővítésért felelős biztosok, illetve az Európai Parlament között. |
| --- | --- |

i.

Magas szintű párbeszéd a főképviselő/alelnök, továbbá a nemzetközi partnerségekért, valamint a szomszédságpolitikáért és a bővítésért felelős biztosok, illetve az Európai Parlament között.

| ii. | Vezető tisztviselői szintű állandó párbeszéd a Külügyi Bizottság és Fejlesztési Bizottság munkacsoportjaival, a magas szintű párbeszéd megfelelő előkészítésének és nyomon követésének biztosítása érdekében. |
| --- | --- |

ii.

Vezető tisztviselői szintű állandó párbeszéd a Külügyi Bizottság és Fejlesztési Bizottság munkacsoportjaival, a magas szintű párbeszéd megfelelő előkészítésének és nyomon követésének biztosítása érdekében.

A magas szintű párbeszédre évente legalább kétszer kerül sor. Az egyik alkalom egybeeshet az éves költségvetés tervezetének a Bizottság általi bemutatásával.

---

| 2021.6.14. | HU | Az Európai Unió Hivatalos Lapja | CI 226/5 |
| --- | --- | --- | --- |

2021.6.14.

HU

Az Európai Unió Hivatalos Lapja

CI 226/5

---

A Bizottság nyilatkozata az (50) és (51) preambulumbekezdésről és a 8. cikk (10) bekezdéséről:

(2021/C 226 I/05)

A rugalmas ösztönzés megközelítését követő és a Szomszédsági, Fejlesztési és Nemzetközi Együttműködési Eszköz – Globális Európa koordinációs mechanizmusa által támogatott, regionális szintű migrációs támogató programok elősegítik az átfogó, kiegyensúlyozott és testre szabott partnerségek kialakítását az érintett származási, vagy tranzit- és befogadó országokkal. E partnerségeket adott esetben az országprogramok keretében végzett fellépések egészítik ki.

A pénzeszközök lehető leghatékonyabb és legeredményesebb – az Unió és a partnerországok szakpolitikai prioritásainak megfelelő – felhasználásának biztosítása érdekében az Európai Bizottság valamennyi vonatkozó uniós eszköz felhasználása során aktívan érvényesíti ezeket a prioritásokat, valamint részt vesz a tagállamokkal kialakított összehangolt és hatékony koordinációban. Gondoskodik arról is, hogy az Európai Parlament és a Tanács a véleménycserét lehetővé tevő, részletes és rendszeres tájékoztatást kapjon.

---